ফেসবুকে রটে যাওয়া, মানুষের মৃত্যুর ঘটনার সত্যাসত্য নিয়ে বহুবার প্রশ্ন উঠেছে। বেশ কয়েকবার এমনও ঘটেছে যে, বহু মানুষের ভুয়ো মৃত্যুর খবর ফেসবুকে ছড়িয়ে পড়েছে। আর এবার ফেসবুক-এর স্রষ্টা মার্ক জুকেরবার্গকেই মৃত বলে ঘোষণা করল ফেসবুক। শুধু তাই নয়, জুকেরবার্গ-সহ আরও ২ মিলিয়ন ফেসবুক ব্যবহারকারীর মৃত্যুর কথা ঘোষণা করল ফেসবুক। প্রথমে সবাই বিষ্মিত হলেও পরে জানা গিয়েছে যে, এই তথ্যটি মারাত্মক ভুল। ফেসবুক কর্তৃপক্ষের তরফ থেকে সংবাদসংস্থাকে দেওয়া তথ্যে বলা হয়েছে, সম্পূর্ণ ভুলবশতই তা প্রকাশ করা হয়েছে। 
ফেসবুক কর্তৃপক্ষের তরফ থেকে আরও বলা হয়েছে, কয়েকজন প্রয়াত মানুষের উদ্দেশে শ্রদ্ধা জানাতে সেই মানুষের পেজ-এ গিয়ে তাঁদের প্রতি শ্রদ্ধার্ঘ্য হিসাবে কিছু বার্তা লেখা হয়ে থাকে। আর তা করতে গিয়েই ভুলবশত মার্কের ফোসবুক পেজেও তাঁর মৃত্যুবার্তা লেখা হয়ে যায়। তাঁর পেজে লেখা হয় যে, তাঁকে যাঁরা ভালবাসেন তাঁদের কাছে জুকেরবার্গ অমর হয়ে থাকবেন। আর এর জেরেই ঘটে বিপত্তি। এই ঘটনার পর থেকেই টুইটারে এ নিয়ে চলতে থাকে নানরকম ঠাট্টা। 
আরও পড়ুন
মহাকাশ থেকে ফেসবুকে লাইভ চ্যাট! গল্প নয় সত্যি!
ফেসবুকে স্বাগত মুসলিমরা, বললেন জুকেরবার্গ
ফেসবুক প্রতিষ্ঠাতা জুকেরবার্গের জন্মদিনে রইল তাঁর সম্পর্কে আশ্চর্য ১০টি তথ্য
সবচেয়ে বড় কথা হল, কোনও মানুষের মৃত্যুর পরে তাঁর মৃত্যুর ঘটনার সত্যতা যাচাই করা হয়ে থাকে। তবুও এত বড় ভুল হল কী করে, তার কোনও সদুত্তর মেলেনি।